title: 2017 m. gegužės 29 d. Tarybos įgyvendinimo reglamentas (ES) 2017/904, kuriuo įgyvendinama Reglamento (EB) Nr. 1183/2005, nustatančio tam tikras konkrečias ribojančias priemones asmenims, kurie savo veiksmais pažeidžia ginklų embargą Kongo Demokratinei Respublikai, 9 straipsnio 2 dalis

text:
29.5.2017

               LT

               Europos Sąjungos oficialusis leidinys

               LI 138/1

         TARYBOS ĮGYVENDINIMO REGLAMENTAS (ES) 2017/904
   2017 m. gegužės 29 d.
   kuriuo įgyvendinama Reglamento (EB) Nr. 1183/2005, nustatančio tam tikras konkrečias ribojančias priemones asmenims, kurie savo veiksmais pažeidžia ginklų embargą Kongo Demokratinei Respublikai, 9 straipsnio 2 dalis
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2005 m. liepos 18 d. Tarybos reglamentą (EB) Nr. 1183/2005, nustatantį tam tikras konkrečias ribojančias priemones asmenims, kurie savo veiksmais pažeidžia ginklų embargą Kongo Demokratinei Respublikai, (1) ypač į jo 9 straipsnio 2 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2005 m. liepos 18 d. Taryba priėmė Reglamentą (EB) Nr. 1183/2005;

               (2)

               2016 m. gruodžio 12 d. Taryba priėmė Reglamentą (ES) 2016/2230 (2), reaguodama į kliudymą rinkimų procesui ir susijusius žmogaus teisių pažeidimus Kongo Demokratinėje Respublikoje (KDR). 2017 m. kovo 6 d. Taryba priėmė išvadas, kuriose pareiškė savo didelį susirūpinimą dėl politinės padėties KDR, susidariusios dėl blokavimo įgyvendinant 2016 m. gruodžio 31 d. įtraukų politinį susitarimą ir dėl saugumo padėties keliuose šalies regionuose, kuriuose pastebėtas neproporcingas jėgos naudojimas;

               (3)

               atsižvelgiant į padėties KDR sunkumą, į Reglamento (EB) Nr. 1183/2005 Ia priede pateiktą asmenų ir subjektų, kuriems taikomos ribojamosios priemonės, sąrašą reikėtų įtraukti dar devynis asmenis;

               (4)

               todėl Reglamento (EB) Nr. 1183/2005 Ia priedas turėtų būti atitinkamai iš dalies pakeistas,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1183/2005 Ia priedas iš dalies keičiamas, kaip išdėstyta šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. gegužės 29 d.

            Tarybos vardu

            Pirmininkas

         C. CARDONA

      (1)  OL L 193, 2005 7 23, p. 1.

      (2)  2016 m. gruodžio 12 d. Tarybos reglamentas (ES) 2016/2230, kuriuo iš dalies keičiamas Tarybos reglamentas (EB) Nr. 1183/2005, nustatantis tam tikras konkrečias ribojančias priemones asmenims, kurie savo veiksmais pažeidžia ginklų embargą Kongo Demokratinei Respublikai (OL L 336, 2016 12 12, p. 1).

      PRIEDAS
      Į Reglamento (EB) Nr. 1183/2005 Ia priede pateiktą asmenų ir subjektų sąrašą įtraukiami toliau nurodyti asmenys.
      A.   Asmenys

                     Vardas, pavardė

                     Identifikuojamoji informacija

                     Įtraukimo į sąrašą priežastys

                     Įtraukimo į sąrašą data

                     „8.

                     Evariste Boshab, buvęs Ministro Pirmininko pavaduotojas ir Vidaus reikalų ir saugumo ministras

                     Dar žinomas kaip Evariste Boshab Mabub Ma Bileng
                     Gimimo data: 1956 1 12.
                     Gimimo vieta: Tete Kalamba (KDR).
                     Diplomatinio paso numeris: DP 0000003 (galioja nuo: 2015 12 21 – iki: 2020 12 20).
                     Šengeno vizos galiojimo laikas baigėsi 2017 1 5.
                     Pilietybė – KDR.

                     Nuo 2014 m. gruodžio mėn. iki 2016 m. gruodžio mėn. eidamas Ministro Pirmininko pavaduotojo ir Saugumo ir vidaus reikalų ministro pareigas, Evariste Boshab buvo oficialiai atsakingas už policijos ir saugumo tarnybas ir provincijų gubernatorių darbo koordinavimą. Eidamas šias pareigas jis buvo atsakingas už aktyvistų ir opozicijos narių suėmimus, taip pat neproporcingą jėgos naudojimą, įskaitant 2016 m. rugsėjo mėn.–2016 m. gruodžio mėn., reaguojant į demonstracijas Kinšasoje; to pasekmė yra tai, kad saugumo tarnybos nužudė ar sužeidė daug civilių gyventojų. Taigi Evariste Boshab dalyvavo planuojant veiksmus KDR, kurie laikomi šiurkščiais žmogaus teisių pažeidimais, vadovaujant jiems arba juos vykdant.

                     2017 5 29

                     9.

                     Gédéon Kyungu Mutanga

                     Gimimo data: maždaug 1974 m., Tanganikos provincija.
                     Pilietybė – KDR.

                     2011–2016 m. būdamas Bakata Katanga nereguliarių karinių pajėgų vadovu, Gédéon Kyungu Mutanga dalyvavo vykdant šiurkščius žmogaus teisių pažeidimus ir karo nusikaltimus, pavyzdžiui, vykdant žmogžudystes ir išpuolius prieš civilius gyventojus, ypač Katangos regiono kaimo zonose.
                     Šiuo metu Gédéon Kyungu Mutanga yra ginkluotos grupuotės, dalyvaujančios vykdant žmogaus teisių pažeidimus Kasajaus provincijoje ir remiančios žmogaus teisių pažeidimus vykdančias Vyriausybines pajėgas, vadovas. Taigi Gédéon Kyungu Mutanga dalyvavo planuojant veiksmus KDR, kurie laikomi šiurkščiais žmogaus teisių pažeidimais, vadovaujant jiems arba juos vykdant.

                     2017 5 29

                     10.

                     Alex Kande Mupompa, Centrinio Kasajaus provincijos gubernatorius

                     Dar žinomas kaip Alexandre Kande Mupomba; Kande-Mupompa.
                     Gimimo data: 1950 9 23.
                     Gimimo vieta: Kananga (KDR).
                     KDR paso numeris: OP 0024910 (galioja nuo: 2016 3 21 – iki: 2021 3 20).
                     Adresas: Messidorlaan 217/25, 1180 Uccle, Belgija
                     Pilietybė – KDR ir Belgijos.

                     Būdamas Centrinio Kasajaus gubernatoriumi, Alex Kande Mupompa yra atsakingas už Centrinio Kasajaus provincijoje nuo 2016 m. tebesitęsiantį saugumo pajėgų ir Kongo nacionalinės policijos (PNC) neproporcingą jėgos naudojimą, vykdomas smurtines represijas ir be teismo sprendimo vykdomas egzekucijas, įskaitant 2017 m. vasario mėn. Mwanza Lomboje, Centriniame Kasajuje, kaip įtariama, įvykdytus neteisėtus Kamiuna Nsapu nereguliarių karinių pajėgų narių ir civilių gyventojų žudymus.
                     Taigi Alex Kande Mupompa dalyvavo planuojant veiksmus KDR, kurie laikomi šiurkščiais žmogaus teisių pažeidimais, vadovaujant jiems arba juos vykdant.

                     2017 5 29

                     11.

                     Jean-Claude Kazembe Musonda, buvęs Haut-Katangos gubernatorius

                     Gimimo data: 1963 5 17.
                     Gimimo vieta: Kashobwe (KDR).
                     Pilietybė – KDR.

                     Būdamas Haut-Katangos gubernatoriumi iki 2017 m. balandžio mėn., Jean-Claude Kazembe Musonda buvo atsakingas už Haut-Katangos provincijoje saugumo pajėgų ir Kongo nacionalinės policijos (PNC) neproporcingą jėgos naudojimą ir vykdytas smurtines represijas, įskaitant 2016 m. gruodžio 15–31 d., kai saugumo pajėgoms, įskaitant PNC atstovus, panaudojus žudyti pritaikytas priemones reaguojant į protestus Lubumbašyje, žuvo 12 ir buvo sužeisti 64 civiliai gyventojai.
                     Taigi Jean-Claude Kazembe Musonda dalyvavo planuojant veiksmus KDR, kurie laikomi šiurkščiais žmogaus teisių pažeidimais, vadovaujant jiems arba juos vykdant.

                     2017 5 29

                     12.

                     Lambert Mende, Ryšių ir žiniasklaidos reikalų ministras ir Vyriausybės atstovas spaudai

                     Dar žinomas kaip Lambert Mende Omalanga
                     Gimimo data: 1953 2 11.
                     Gimimo vieta: Okolo (KDR).
                     Diplomatinio paso Nr. DB0001939 (išduotas 2017 5 4, galioja iki 2022 5 3).
                     Pilietybė – KDR.

                     Nuo 2008 m. būdamas Ryšių ir žiniasklaidos reikalų ministru, Lambert Mende yra atsakingas už KDR žiniasklaidos atžvilgiu taikomą represinę politiką, kuria pažeidžiama teisė į saviraiškos ir informacijos laisvę ir kliudoma visuotiniu sutarimu ir taikiai rasti sprendimą siekiant surengti rinkimus KDR. 2016 m. lapkričio 12 d. jis priėmė dekretą, kuriuo apribojama galimybė užsienio žiniasklaidos kanalams transliuoti Kongo Demokratinėje Respublikoje.
                     Pažeidžiant 2016 m. gruodžio 31 d. prezidentinės daugumos ir opozicijos partijų politinį susitarimą, 2017 m. gegužės mėn. duomenimis, keletas žiniasklaidos kanalų nėra atnaujinę transliacijos.
                     Taigi eidamas Ryšių ir žiniasklaidos reikalų ministro pareigas, Lambert Mende yra atsakingas už kliudymą visuotiniu sutarimu ir taikiai rasti sprendimą siekiant surengti rinkimus KDR, be kita ko, smurto, represiniais veiksmais ar kurstant smurtą, arba kenkiant teisinei valstybei.

                     2017 5 29

                     13.

                     Muhindo Akili Mundos, FARDC 31-osios brigados vadas

                     Dar žinomas kaip Charles Muhindo Akili Mundos; Charles Muhindo Akilimani Mundos.
                     Gimimo data: 1972 11 10.
                     Gimimo vieta: Kirotsė (KDR).
                     Karinio asmens tapatybės dokumento numeris: 1–72–96–80384–52.
                     Pilietybė – KDR.

                     Nuo 2014 m. rugpjūčio mėn. iki 2015 m. birželio mėn. Muhindo Akili Mundos buvo FARDC Sukola I operacijos vadas, atsakingas už karines operacijas prieš Jungtines demokratines pajėgas (Allied Democratic Forces, ADF). Jis samdė buvusius vietos ginkluotos grupuotės kovotojus dalyvauti be teismo sprendimo vykdomose egzekucijose ir žudynėse, kurios prasidėjo 2014 m. spalio mėn., ir teikė jiems įrangą.
                     Taigi Muhindo Akili Mundos dalyvavo planuojant veiksmus KDR, kurie laikomi šiurkščiais žmogaus teisių pažeidimais, vadovaujant jiems arba juos vykdant.

                     2017 5 29

                     14.

                     Brigados generolas Eric Ruhorimbere, 21-ojo karinio regiono (Mbuji-Mayi) vado pavaduotojas

                     Dar žinomas kaip Eric Ruhorimbere Ruhanga; „Tango Two“; „Tango Deux“.
                     Gimimo data: 1969 7 16.
                     Gimimo vieta: Minembvė (KDR).
                     Karinio asmens tapatybės dokumento numeris: 1–69–09–51400–64.
                     Pilietybė – KDR.

                     Nuo 2014 m. rugsėjo 18 d. būdamas 21-ojo karinio regiono vado pavaduotojas, Eric Ruhorimbere buvo atsakingas už FARDC pajėgų neproporcingą jėgos naudojimą ir be teismo sprendimo vykdomas egzekucijas, visų pirma Nsapu nereguliarių karinių pajėgų ir moterų bei vaikų atžvilgiu.
                     Taigi Eric Ruhorimbere dalyvavo planuojant veiksmus KDR, kurie laikomi šiurkščiais žmogaus teisių pažeidimais, vadovaujant jiems arba juos vykdant.

                     2017 5 29

                     15.

                     Ramazani Shadari, Ministro Pirmininko pavaduotojas ir Vidaus reikalų ir saugumo ministras

                     Dar žinomas kaip Emmanuel Ramazani Shadari Mulanda; Shadary.
                     Gimimo data: 1960 11 29.
                     Gimimo vieta: Kasongo (KDR).
                     Pilietybė – KDR.

                     Nuo 2016 m. gruodžio 20 d., būdamas Ministro Pirmininko pavaduotoju ir Vidaus reikalų ir saugumo ministru, Ramazani Shadari yra oficialiai atsakingas už policijos ir saugumo tarnybas ir provincijų gubernatorių darbo koordinavimą. Eidamas šias pareigas, jis yra atsakingas už pastaruoju metu įvykdytus aktyvistų ir opozicijos narių suėmimus, taip pat neproporcingą jėgos naudojimą nuo jo paskyrimo, pavyzdžiui, smurtinį susidorojimą su Bundu Dia Kongo (BDK) judėjimo nariais Centriniame Konge, 2017 m. sausio – vasario mėn. Kinšasoje vykdytas represijas ir neproporcingą jėgos naudojimą ir smurtines represijas Kasajaus provincijose.
                     Taigi eidamas šias pareigas Ramazani Shadari dalyvauja planuojant veiksmus KDR, kurie laikomi šiurkščiais žmogaus teisių pažeidimais, vadovaujant jiems arba juos vykdant.

                     2017 5 29

                     16.

                     Kalev Mutondo, Nacionalinės žvalgybos tarnybos (ANR) vadovas (oficialiai – generalinis administratorius)

                     Dar žinomas kaip Kalev Katanga Mutondo, Kalev Motono, Kalev Mutundo, Kalev Mutoid, Kalev Mutombo, Kalev Mutond, Kalev Mutondo Katanga, Kalev Mutund.
                     Gimimo data: 1957 3 3.
                     Paso Nr.: DB0004470 (išduotas: 2012 6 8, galioja iki: 2017 6 7).

                     Būdamas ilgalaikiu Nacionalinės žvalgybos tarnybos (ANR) vadovu, Kalev Mutondo dalyvauja vykdant opozicijos narių, pilietinės visuomenės aktyvistų ir kitų asmenų savavališkus areštus, suėmimus ir netinkamai su jais elgiantis ir yra už tai atsakingas. Todėl jis kenkė teisinei valstybei ir kliudė visuotiniu sutarimu ir taikiai rasti sprendimą siekiant surengti rinkimus KDR, taip pat dalyvavo planuojant veiksmus KDR, kurie laikomi šiurkščiais žmogaus teisių pažeidimais, arba vadovaujant jiems.

                     2017 5 29“


title: 2015 m. liepos 8 d. Komisijos įgyvendinimo reglamentas (ES) 2015/1975, kuriuo nustatomas pranešimų apie pažeidimus, susijusius su Europos žemės ūkio garantijų fondu ir Europos žemės ūkio fondu kaimo plėtrai, dažnumas ir forma pagal Europos Parlamento ir Tarybos reglamentą (ES) Nr. 1306/2013

text:
10.11.2015

               LT

               Europos Sąjungos oficialusis leidinys

               L 293/23

         KOMISIJOS ĮGYVENDINIMO REGLAMENTAS (ES) 2015/1975
   2015 m. liepos 8 d.
   kuriuo nustatomas pranešimų apie pažeidimus, susijusius su Europos žemės ūkio garantijų fondu ir Europos žemės ūkio fondu kaimo plėtrai, dažnumas ir forma pagal Europos Parlamento ir Tarybos reglamentą (ES) Nr. 1306/2013
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1306/2013 dėl bendros žemės ūkio politikos finansavimo, valdymo ir stebėsenos, kuriuo panaikinami Tarybos reglamentai (EEB) Nr. 352/78, (EB) Nr. 165/94, (EB) Nr. 2799/98, (EB) Nr. 814/2000, (EB) Nr. 1290/2005 ir (EB) Nr. 485/2008 (1), ypač į jo 50 straipsnio 2 dalies c punktą,
   kadangi:

               (1)

               pagal Reglamento (ES) Nr. 1306/2013 48 straipsnio 3 dalį ir Komisijos deleguotojo reglamento (ES) 2015/1971 (2) nuostatas valstybės narės privalo pranešti apie pažeidimus;

               (2)

               Sąjungos finansiniai interesai turėtų būti saugomi vienodai, nepriklausomai nuo to, koks fondas naudojamas siekiant tikslų, dėl kurių jis įsteigtas. Todėl Reglamentu (ES) Nr. 1306/2013, taip pat Europos Parlamento ir Tarybos reglamentais (ES) Nr. 1303/2013 (3), (ES) Nr. 223/2014 (4) ir (ES) Nr. 514/2014 (5) Komisijai suteikiami įgaliojimai priimti taisykles dėl pranešimų apie pažeidimus. Siekiant užtikrinti, kad visiems fondams, kurių veikimas reglamentuojamas tais reglamentais, taikomos taisyklės būtų identiškos, šio reglamento nuostatos turi būti identiškos Komisijos įgyvendinimo reglamentų (ES) 2015/1974 (6), (ES) 2015/1976 (7) ir (ES) 2015/1977 (8) nuostatoms;

               (3)

               siekiant užtikrinti veiksmingą pažeidimų analizę ir bendrą valdymą, valstybės narės reikiamą informaciją apie aptiktus pažeidimus Komisijai turi pateikti reguliariai ir laiku. Siekiant apsaugoti Sąjungos finansinius interesus, būtina nustatyti vienodas tos informacijos teikimo sąlygas, visų pirma jos teikimo dažnumą ir formą;

               (4)

               siekiant užtikrinti, kad pažeidimas nesukeltų pasekmių už valstybės narės, kuri praneša apie pažeidimą, teritorijos ribų, ta valstybė narė apie tokį pažeidimą Komisijai turėtų pranešti iš karto;

               (5)

               kad pasinaudotų visais informacijos mainams naudojamų elektroninių priemonių teikiamais pranašumais ir užtikrintų tokių mainų saugumą, valstybės narės turėtų naudotis specialia Pažeidimų valdymo sistema (IMS), kuri yra prieinama Komisijos sukurtoje kovos su sukčiavimu informacinės sistemos platformoje;

               (6)

               valstybės narės ir Komisija turėtų užtikrinti, kad duomenys per pažeidimų valdymo sistemą būtų perduodami saugiai, užtikrinant informacijos prieinamumą, vientisumą, autentiškumą ir konfidencialumą;

               (7)

               pranešant apie pažeidimus vienintelė naudojama valiuta turi būti euro, kad teikiamą informaciją būtų galima palyginti. Toms valstybėms narėms, kurios nėra įsivedusios euro kaip savo valiutos, būtina nustatyti valiutos kursą, kuris turi būti taikomas konvertuojant atitinkamas sumas į eurus, ir valiutos kursą, kuris turi būti taikomas konvertuojant į mokėjimo agentūros sąskaitas neįtrauktas išlaidas;

               (8)

               šiame reglamente numatytos priemonės atitinka Reglamento (ES) Nr. 1306/2013 116 straipsniu įsteigto Žemės ūkio fondų komiteto nuomonę;

               (9)

               kadangi su atitinkamais fondais susiję mokėjimai jau atlikti ir galėtų būti padaryta pažeidimų, šio reglamento nuostatos turėtų būti taikomos nedelsiant. Todėl šis reglamentas turėtų įsigalioti kitą dieną po jo paskelbimo Europos Sąjungos oficialiajame leidinyje,

         PRIĖMĖ ŠĮ REGLAMENTĄ:
   1 straipsnis
   Dalykas
   Šiuo reglamentu nustatomas pranešimų apie Reglamento (ES) Nr. 1306/2013 48 straipsnio 3 dalyje nurodytus pažeidimus dažnumas ir forma.
   2 straipsnis
   Pranešimų apie pažeidimus dažnumas
   1.   Valstybės narės Deleguotojo reglamento (ES) 2015/1971 3 straipsnyje nurodytą pirminį pranešimą apie pažeidimus Komisijai nusiunčia per du mėnesius nuo kiekvieno ketvirčio pabaigos.
   2.   Valstybės narės, gavusios atitinkamą informaciją, Deleguotojo reglamento (ES) 2015/1971 4 straipsnyje nurodytą papildomą pranešimą Komisijai nusiunčia kuo greičiau.
   3.   Valstybė narė nedelsdama praneša Komisijai apie nustatytus ar įtariamus pažeidimus, nurodydama kitas susijusias valstybes nares, jei pažeidimai gali sukelti pasekmių už jos teritorijos ribų.
   3 straipsnis
   Pranešimų forma
   Deleguotojo reglamento (ES) 2015/1971 3 ir 4 straipsniuose nurodyta informacija siunčiama elektroninėmis priemonėmis, naudojant Komisijos įsteigtą Pažeidimų valdymo sistemą.
   4 straipsnis
   Euro naudojimas
   1.   Sumos, kurias praneša valstybės narės, nurodomos eurais.
   2.   Valstybės narės, kurios nėra įsivedusios euro kaip savo valiutos iki dienos, kurią pagal Deleguotojo reglamento (ES) 2015/1971 3 straipsnio 2 dalį turi būti pateiktas pranešimas, nacionaline valiuta išreikštas sumas konvertuoja į eurus pagal Reglamento (ES) Nr. 1306/2013 105 ir 106 straipsnius. Jei išlaidos nėra įtrauktos į mokėjimo agentūros sąskaitas, naudojamas naujausias mėnesinis buhalterinis valiutos kursas, kurį Komisija elektroniniu būdu paskelbė teikiant pirminį pranešimą.
   5 straipsnis
   Įsigaliojimas
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. liepos 8 d.

            Komisijos vardu

            Pirmininkas

         Jean-Claude JUNCKER

      (1)  OL L 347, 2013 12 20, p. 549.

      (2)  2015 m. liepos 8 d. Komisijos deleguotasis reglamentas (ES) 2015/1971, kuriuo Europos Parlamento ir Tarybos reglamentas (ES) Nr. 1306/2013 papildomas specialiomis nuostatomis dėl pranešimų apie pažeidimus, susijusius su Europos žemės ūkio garantijų fondu (EŽŪGF) ir Europos žemės ūkio fondu kaimo plėtrai (EŽŪFKP), ir kuriuo panaikinamas Komisijos reglamentas (EB) Nr. 1848/2006 (žr. šio Oficialiojo leidinio p. 6).

      (3)  2013 m. gruodžio 17 d. Europos Parlamento ir Tarybos reglamentas (ES) Nr. 1303/2013, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūros reikalų ir žuvininkystės fondui bendros nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūros reikalų ir žuvininkystės fondui taikytinos bendrosios nuostatos ir panaikinamas Tarybos reglamentas (EB) Nr. 1083/2006 (OL L 347, 2013 12 20, p. 320).

      (4)  2014 m. kovo 11 d. Europos Parlamento ir Tarybos reglamentas (ES) Nr. 223/2014 dėl Europos pagalbos labiausiai skurstantiems asmenims fondo (OL L 72, 2014 3 12, p. 1).

      (5)  2014 m. balandžio 16 d. Europos Parlamento ir Tarybos reglamentas (ES) Nr. 514/2014, kuriuo nustatomos Prieglobsčio, migracijos ir integracijos fondo ir policijos bendradarbiavimo, nusikalstamumo prevencijos, kovos su juo ir krizių valdymo finansinės paramos priemonės bendrosios nuostatos (OL L 150, 2014 5 20, p. 112).

      (6)  2015 m. liepos 8 d. Komisijos įgyvendinimo reglamentas (ES) 2015/1974 dėl pranešimų apie pažeidimus, susijusius su Europos regioninės plėtros fondu, Europos socialiniu fondu, Sanglaudos fondu ir Europos jūrų reikalų ir žuvininkystės fondu, dažnumo ir formos nustatymo pagal Europos Parlamento ir Tarybos reglamentą (ES) Nr. 1303/2013 (žr. šio Oficialiojo leidinio p. 20).

      (7)  2015 m. liepos 8 d. Komisijos įgyvendinimo reglamentas (ES) 2015/1976 dėl pranešimų apie pažeidimus, susijusius su Europos pagalbos labiausiai skurstantiems asmenims fondu, dažnumo ir formos nustatymo pagal Europos Parlamento ir Tarybos reglamentą (ES) Nr. 223/2014 (žr. šio Oficialiojo leidinio p. 26).

      (8)  2015 m. liepos 8 d. Komisijos įgyvendinimo reglamentas (ES) 2015/1977 dėl pranešimų apie pažeidimus, susijusius su Prieglobsčio, migracijos ir integracijos fondu ir policijos bendradarbiavimo, nusikalstamumo prevencijos, kovos su juo ir krizių valdymo finansinės paramos priemone, dažnumo ir formos nustatymo pagal Europos Parlamento ir Tarybos reglamentą (ES) Nr. 514/2014 (žr. šio Oficialiojo leidinio p. 29).


title: 2016 m. kovo 30 d. Komisijos įgyvendinimo reglamentas (ES) 2016/532, kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo [Huile d'olive d'Aix-en-Provence (SKVN)] specifikacijos pakeitimas

text:
6.4.2016

               LT

               Europos Sąjungos oficialusis leidinys

               L 89/3

         KOMISIJOS ĮGYVENDINIMO REGLAMENTAS (ES) 2016/532
   2016 m. kovo 30 d.
   kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo [Huile d'olive d'Aix-en-Provence (SKVN)] specifikacijos pakeitimas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               remdamasi Reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Prancūzijos pateiktą saugomos kilmės vietos nuorodos „Huile d'olive d'Aix-en-Provence“, kuri įregistruota Komisijos reglamentu (EB) Nr. 2036/2001 (2), specifikacijos pakeitimo paraišką;

               (2)

               remiantis Reglamento (ES) Nr. 1151/2012 53 straipsnio 2 dalies nuostatomis, šis pakeitimas yra reikšmingas, todėl pakeitimo paraišką Komisija paskelbė Europos Sąjungos oficialiajame leidinyje
                   (3), kaip reikalaujama minėto reglamento 50 straipsnio 2 dalies a punkte;

               (3)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl šis specifikacijos pakeitimas turi būti patvirtintas,

         PRIĖMĖ ŠĮ REGLAMENTĄ:
   1 straipsnis

      Europos Sąjungos oficialiajame leidinyje paskelbtas pavadinimo „Huile d'olive d'Aix-en-Provence“ (SKVN) specifikacijos pakeitimas patvirtinamas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. kovo 30 d.

            Komisijos vardu

            Pirmininko pavedimu

         Phil HOGAN

            Komisijos narys

      (1)  OL L 343, 2012 12 14, p. 1.

      (2)  2001 m. spalio 17 d. Komisijos reglamentas (EB) Nr. 2036/2001, papildantis Reglamento (EB) Nr. 2400/96 dėl tam tikrų pavadinimų įtraukimo į Tarybos reglamente (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos numatytą „Saugomų kilmės vietos nuorodų ir saugomų geografinių nuorodų registrą“ priedą (OL L 275, 2001 10 18, p. 9).

      (3)  OL C 372, 2015 11 10, p. 4.


title: 2012 m. vasario 21 d. Komisijos įgyvendinimo reglamentas (ES) Nr. 152/2012, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
22.2.2012

               LT

               Europos Sąjungos oficialusis leidinys

               L 49/17

         KOMISIJOS ĮGYVENDINIMO REGLAMENTAS (ES) Nr. 152/2012
   2012 m. vasario 21 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2012 m. vasario 21 d.

            Komisijos vardu Pirmininko pavedimu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  IL

                  113,8

                  JO

                  78,3

                  MA

                  78,0

                  TN

                  92,8

                  TR

                  101,5

                  ZZ

                  92,9

                  0707 00 05

                  JO

                  134,1

                  MA

                  94,2

                  TR

                  172,3

                  ZZ

                  133,5

                  0709 93 10

                  MA

                  75,1

                  TR

                  136,9

                  ZZ

                  106,0

                  0805 10 20

                  EG

                  48,7

                  IL

                  73,3

                  MA

                  50,7

                  TN

                  49,9

                  TR

                  74,9

                  ZZ

                  59,5

                  0805 20 10

                  IL

                  135,4

                  MA

                  85,6

                  ZZ

                  110,5

                  0805 20 30, 0805 20 50, 0805 20 70, 0805 20 90

                  EG

                  83,5

                  IL

                  112,4

                  MA

                  99,2

                  TR

                  72,8

                  ZZ

                  92,0

                  0805 50 10

                  EG

                  74,4

                  TR

                  53,2

                  ZZ

                  63,8

                  0808 10 80

                  CA

                  136,5

                  CL

                  98,4

                  CN

                  98,3

                  MK

                  29,3

                  US

                  153,8

                  ZZ

                  103,3

                  0808 30 90

                  AR

                  104,6

                  CL

                  79,3

                  CN

                  75,0

                  US

                  113,9

                  ZA

                  98,8

                  ZZ

                  94,3

         (1)  Šalių nomenklatūra nustatyta Komisijos reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.


title: 2011 m. vasario 21 d. Tarybos įgyvendinimo reglamentas (ES) Nr. 167/2011, kuriuo baigiama dalinė tarpinė antidempingo priemonių, taikomų tam tikram importuojamam, inter alia , Korėjos Respublikos kilmės polietileno tereftalatui, peržiūra

text:
24.2.2011

               LT

               Europos Sąjungos oficialusis leidinys

               L 49/1

         TARYBOS ĮGYVENDINIMO REGLAMENTAS (ES) Nr. 167/2011
   2011 m. vasario 21 d.
   kuriuo baigiama dalinė tarpinė antidempingo priemonių, taikomų tam tikram importuojamam, inter alia, Korėjos Respublikos kilmės polietileno tereftalatui, peržiūra
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 30 d. Tarybos reglamentą (EB) Nr. 1225/2009 dėl apsaugos nuo importo dempingo kaina iš Europos bendrijos narėmis nesančių valstybių (1) (toliau – pagrindinis reglamentas), ypač į jo 11 straipsnio 3 ir 6 dalis,
   atsižvelgdama į Europos Komisijos pasiūlymą, pateiktą pasikonsultavus su Patariamuoju komitetu,
   kadangi:
   A.   PROCEDŪRA

   1.   Galiojančios priemonės

               (1)

               Šiuo metu galiojančios priemonės – galutinis antidempingo muitas, nustatytas Tarybos reglamentu (EB) Nr. 192/2007 (2) tam tikram importuojamam, inter alia, Korėjos Respublikos (toliau – Pietų Korėja) kilmės polietileno tereftalatui. Korėjos bendrovėms, kurioms nustatyti individualūs muitai, galioja nuliniai muitai. Visoms kitoms bendrovėms nustatytas muitas – 148,3 EUR už toną.

         2.   Prašymas atlikti peržiūrą

               (2)

               Prašymą atlikti dalinę tarpinę peržiūrą pagal pagrindinio reglamento 11 straipsnio 3 dalį pateikė PlasticsEurope polietileno tereftalato (PET) komitetas (toliau – pareiškėjas), atstovaujantis septyniems Sąjungos gamintojams.

               (3)

               Prašyta tirti tik eksportuojančio gamintojo KP Chemical Group, kurią sudaro Honam Petrochemicals Corp. ir KP Chemical Corp. (toliau – KP Chemical Group), dempingo ir tam tikrus žalos aspektus.

               (4)

               Pareiškėjas pateikė prima facie įrodymų, kad dabartinio žalingo dempingo poveikiui pašalinti nebepakanka KP Chemical Group toliau taikyti galiojančią nulinio tarifo priemonę.

         3.   Dalinės tarpinės peržiūros inicijavimas

               (5)

               Pasikonsultavusi su Patariamuoju komitetu ir nustačiusi, kad yra pakankamai įrodymų, pagrindžiančių dalinės tarpinės peržiūros inicijavimą, Komisija Europos Sąjungos oficialiajame leidinyje
                   (3) paskelbė pranešimą apie dalinės tarpinės peržiūros inicijavimą pagal pagrindinio reglamento 11 straipsnio 3 dalį, tik su KP Chemical Group susijusiam dempingui ir tam tikriems žalos aspektams tirti.

         4.   Nagrinėjamasis produktas ir panašus produktas

               (6)

               Nagrinėjamasis produktas – Pietų Korėjos kilmės polietileno tereftalatas, kurio klampos skaičius pagal ISO standartą 1628–5 yra 78 ml/g arba didesnis (toliau – nagrinėjamasis produktas) ir kurio klasifikacinis KN kodas šiuo metu yra 3907 60 20.

               (7)

               Korėjos vidaus rinkoje parduodamas nagrinėjamasis produktas ir į Sąjungą eksportuojamas produktas pasižymi tokiomis pačiomis pagrindinėmis fizinėmis, techninėmis ir cheminėmis charakteristikomis ir turi tą pačią paskirtį, todėl jie laikomi panašiais produktais, kaip apibrėžta pagrindinio reglamento 1 straipsnio 4 dalyje.

         5.   Susijusios šalys

               (8)

               Komisija apie dalinės tarpinės peržiūros inicijavimą oficialiai pranešė eksportuojančiam gamintojui, eksportuojančios šalies atstovams, Sąjungos gamintojams ir pareiškėjui. Suinteresuotosioms šalims suteikta galimybė per pranešime apie inicijavimą nustatytą terminą raštu pareikšti nuomonę ir prašyti būti išklausytoms. Visos suinteresuotosios šalys, kurios to prašė ir nurodė svarbias priežastis, dėl kurių reikėtų jas išklausyti, buvo išklausytos.

               (9)

               Komisija nusiuntė eksportuojančiam gamintojui ir Sąjungos pramonės bendrovėms klausimynus ir iki nustatyto termino gavo atsakymus. Komisija rinko ir tikrino visą jai reikalingą informaciją. Komisija surengė tikrinamuosius vizitus bendrovių KP Chemical Corp. (Pietų Korėja), Honam Petrochemicals Corp (Pietų Korėja), Novapet SA (Ispanija), Equipolymers Srl (Italija), UAB Orion Global PET (Indorama) (Lietuva), UAB Indorama Polymers Europe (Lietuva), UAB Neo Group (Lietuva), La Seda de Barcelona, S.A. (Ispanija) ir M&G Polimeri Italia SpA (Italija) patalpose.

         6.   Peržiūros tiriamasis laikotarpis

               (10)

               Atliekant tyrimą dėl dempingo nagrinėtas 2009 m. sausio 1 d.–2009 m. gruodžio 31 d. laikotarpis (toliau – peržiūros tiriamasis laikotarpis).

         B.   TYRIMO REZULTATAI

               (11)

               Siekdama nustatyti normaliąją vertę, Komisija pirmiausia nustatė, ar bendra KP Chemical Group nagrinėjamojo produkto pardavimo vidaus rinkoje apimtis yra tipiška, palyginti su šios bendrovės bendru eksportui į Sąjungą parduotu kiekiu. Pagal pagrindinio reglamento 2 straipsnio 2 dalį pardavimo vidaus rinkoje apimtis laikoma tipiška, jeigu bendra pardavimo vidaus rinkoje apimtis yra ne mažesnė nei 5 % bendro eksportui į Sąjungą parduoto kiekio. Komisija nustatė, kad KP Chemical Group vidaus rinkoje apskritai pardavė tipišką nagrinėjamojo produkto, kuris laikomas vienarūšiu produktu ir nėra skirstomas į skirtingas produktų rūšis, kiekį.

               (12)

               Taip pat, nustačius pelningo pardavimo nepriklausomiems pirkėjams vidaus rinkoje dalį, išnagrinėta, ar nagrinėjamojo produkto pardavimas vidaus rinkoje tipišku kiekiu gali būti laikomas pardavimu įprastomis prekybos sąlygomis. Kadangi nustatyta, kad įprastomis prekybos sąlygomis parduotas pakankamas kiekis, normalioji vertė nustatyta pagal faktinę pelningo pardavimo vidaus rinkoje kainą.

               (13)

               Kadangi nagrinėjamasis produktas buvo eksportuojamas tiesiogiai nepriklausomiems pirkėjams Sąjungoje, eksporto kaina buvo nustatyta vadovaujantis pagrindinio reglamento 2 straipsnio 8 dalimi, t. y. remiantis faktiškai sumokėta arba mokėtina eksporto kaina.

               (14)

               Normalioji vertė ir eksporto kaina buvo lyginamos remiantis gamintojo kainomis EXW sąlygomis.

               (15)

               Siekiant užtikrinti teisingą normaliosios vertės ir eksporto kainos palyginimą, pagal pagrindinio reglamento 2 straipsnio 10 dalį koreguojant deramai atsižvelgta į skirtumus, darančius poveikį kainoms ir kainų palyginamumui. Buvo atlikti koregavimai, susiję su transporto, pervežimo, draudimo, bankų mokesčių, pakavimo ir kredito išlaidų skirtumais, kai buvo nustatyta, kad tokie koregavimai yra pagrįsti, tikslūs ir patvirtinti įrodymais.

               (16)

               Remiantis pagrindinio reglamento 2 straipsnio 11 ir 12 dalimis, dempingo skirtumas buvo nustatytas lyginant vidutinę svertinę normaliąją vertę su vidutine svertine eksporto kaina, kuri nustatyta pirmiau.

               (17)

               Taip nustatytas procentais išreikštas neto kainos Sąjungos pasienyje prieš sumokant muitą dempingo skirtumas yra mažesnis nei 2 % ir todėl jis laikomas de minimis pagal pagrindinio reglamento 9 straipsnio 3 dalį.

         C.   ILGALAIKIS APLINKYBIŲ POBŪDIS

               (18)

               Kaip ir atliekant ankstesnę tarpinę peržiūrą, po kurios buvo priimtas Reglamentas (EB) Nr. 192/2007, atlikus šią tarpinę peržiūrą nustatyta, kad KP Chemical Group dempingo skirtumas yra de minimis dydžio.

               (19)

               Nebuvo jokių požymių, rodančių, kad šis de minimis skirtumas būtų trumpalaikis, nes buvo nustatyta, kad KP Chemical Group dirba panaudodama didelę dalį gamybos pajėgumų (beveik 100 %). Be to, KP Chemical Group neketino padidinti savo gamybos pajėgumų Pietų Korėjoje. Iš tikrųjų KP Chemical Group įsigijo gamybos įmonę Sąjungoje ir greičiausiai sumažins savo eksportą iš Pietų Korėjos.

               (20)

               Todėl gali būti laikoma, kad aplinkybės, kuriomis remiantis šiame tyrime buvo nustatytas dempingo skirtumas, yra ilgalaikio pobūdžio.

         D.   PERŽIŪROS BAIGIMAS

               (21)

               Atsižvelgiant į pirmiau išdėstytas išvadas, ši peržiūra turėtų būti baigta nekeičiant KP Chemical Group taikomo muito dydžio. Šiomis aplinkybėmis žalos aspektų vertinti nebūtina.

         E.   ATSKLEIDIMAS

               (22)

               Suinteresuotosioms šalims pranešta apie esminius faktus ir aplinkybes, kuriais remiantis buvo ketinama baigti šią dalinę tarpinę peržiūrą. Visoms šalims buvo suteikta galimybė teikti pastabas. Sąjungos pramonė pateikė pastabų, tačiau jos neturėjo įtakos pirmiau minėtoms išvadoms.

         F.   BAIGIAMOJI NUOSTATA

               (23)

               Todėl ši peržiūra turėtų būti baigiama nedarant jokių Reglamento (EB) Nr. 192/2007 pakeitimų,

         PRIĖMĖ ŠĮ REGLAMENTĄ:
   1 straipsnis
   Dalinė tarpinė antidempingo priemonių, taikomų tam tikram importuojamam, inter alia, Korėjos Respublikos kilmės polietileno tereftalatui, peržiūra baigiama nekeičiant galiojančių priemonių.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. vasario 21 d.

            Tarybos vardu

            Pirmininkas

         MARTONYI J.

      (1)  OL L 343, 2009 12 22, p. 51.

      (2)  OL L 59, 2007 2 27, p. 1.

      (3)  OL C 47, 2010 2 25, p. 24.


title: 2012 m. spalio 26 d. Komisijos įgyvendinimo reglamentas (ES) Nr. 1032/2012, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [ Ciliegia di Vignola (SGN)]

text:
8.11.2012

               LT

               Europos Sąjungos oficialusis leidinys

               L 308/5

         KOMISIJOS ĮGYVENDINIMO REGLAMENTAS (ES) Nr. 1032/2012
   2012 m. spalio 26 d.
   kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Ciliegia di Vignola (SGN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. kovo 20 d. Tarybos reglamentą (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (1), ypač į jo 7 straipsnio 4 dalies pirmą pastraipą,
   kadangi:

               (1)

               Remiantis Reglamento (EB) Nr. 510/2006 6 straipsnio 2 dalies pirma pastraipa, Italijos paraiška įregistruoti pavadinimą Ciliegia di Vignola paskelbta Europos Sąjungos oficialiajame leidinyje
                   (2).

               (2)

               prieštaravimo pareiškimų pagal Reglamento (EB) Nr. 510/2006 7 straipsnį Komisija negavo, todėl šis pavadinimas turi būti įregistruotas,

         PRIĖMĖ ŠĮ REGLAMENTĄ:
   1 straipsnis
   Šio reglamento priede nurodytas pavadinimas įregistruojamas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. spalio 26 d.

            Komisijos vardu Pirmininko pavedimu

         Dacian CIOLOȘ

            Komisijos narys

      (1)  OL L 93, 2006 3 31, p. 12.

      (2)  OL C 52, 2012 2 22, p. 17.

      PRIEDAS
      Sutarties I priede išvardyti žmonėms vartoti skirti žemės ūkio produktai:

         1.6 klasė.   Švieži ar perdirbti vaisiai, daržovės ir grūdai

      ITALIJA

         Ciliegia di Vignola (SGN)


title: 2014 m. kovo 20 d. Komisijos įgyvendinimo reglamentas (ES) Nr. 309/2014, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Aceite de la Comunitat Valenciana (SKVN)]

text:
27.3.2014

               LT

               Europos Sąjungos oficialusis leidinys

               L 91/9

      KOMISIJOS ĮGYVENDINIMO REGLAMENTAS (ES) Nr. 309/2014
   2014 m. kovo 20 d.
   kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Aceite de la Comunitat Valenciana (SKVN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               remiantis Reglamento (ES) Nr. 1151/2012 50 straipsnio 2 dalies a punktu, Ispanijos paraiška įregistruoti pavadinimą „Aceite de la Comunitat Valenciana“ paskelbta Europos Sąjungos oficialiajame leidinyje
                   (2);

               (2)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl pavadinimas „Aceite de la Comunitat Valenciana“ turi būti įregistruotas,

         PRIĖMĖ ŠĮ REGLAMENTĄ:
   1 straipsnis
   Pavadinimas „Aceite de la Comunitat Valenciana“ (SKVN) įregistruojamas.
   Pirmoje pastraipoje nurodytas pavadinimas apibrėžia 1.5 klasės produktą: aliejus ir riebalai (sviestas, margarinas, aliejus ir kt.); Komisijos reglamento (EB) Nr. 1898/2006 (3) II priedas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. kovo 20 d.

            Komisijos vardu Pirmininko pavedimu

         Dacian CIOLOȘ

            Komisijos narys

      (1)  OL L 343, 2012 12 14, p. 1.

      (2)  OL C 276, 2013 9 25, p. 9.

      (3)  2006 m. gruodžio 14 d. Komisijos reglamentas (EB) Nr. 1898/2006, nustatantis išsamias Tarybos reglamento (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos įgyvendinimo taisykles (OL L 369, 2006 12 23, p. 1).


title: 2012 m. gruodžio 21 d. Tarybos įgyvendinimo reglamentas (ES) Nr. 1269/2012, kuriuo, atlikus dalinę tarpinę peržiūrą pagal Reglamento (EB) Nr. 1225/2009 11 straipsnio 3 dalį, iš dalies keičiamas Įgyvendinimo reglamentas (ES) Nr. 585/2012, kuriuo nustatomas galutinis antidempingo muitas tam tikriems importuojamiems, inter alia, Rusijos kilmės besiūliams vamzdžiams iš geležies arba plieno

text:
28.12.2012

               LT

               Europos Sąjungos oficialusis leidinys

               L 357/1

         TARYBOS ĮGYVENDINIMO REGLAMENTAS (ES) Nr. 1269/2012
   2012 m. gruodžio 21 d.
   kuriuo, atlikus dalinę tarpinę peržiūrą pagal Reglamento (EB) Nr. 1225/2009 11 straipsnio 3 dalį, iš dalies keičiamas Įgyvendinimo reglamentas (ES) Nr. 585/2012, kuriuo nustatomas galutinis antidempingo muitas tam tikriems importuojamiems, inter alia, Rusijos kilmės besiūliams vamzdžiams iš geležies arba plieno
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 30 d. Tarybos reglamentą (EB) Nr. 1225/2009 dėl apsaugos nuo importo dempingo kaina iš Europos bendrijos narėmis nesančių valstybių (1) (toliau – pagrindinis reglamentas), ypač į jo 9 straipsnio 4 dalį ir 11 straipsnio 3, 5 ir 6 dalis,
   atsižvelgdama į Europos Komisijos (toliau – Komisija) pasiūlymą, pateiktą pasikonsultavus su Patariamuoju komitetu,
   kadangi:
   1.   PROCEDŪRA

   1.1.   Galiojančios priemonės

               (1)

               Po tyrimo (toliau – pradinis tyrimas) Reglamentu (EB) Nr. 954/2006 (2) Taryba nustatė galutinį antidempingo muitą tam tikriems importuojamiems Kroatijos, Rumunijos, Rusijos ir Ukrainos kilmės besiūliams vamzdžiams ir vamzdeliams iš geležies arba plieno. Nustatytos priemonės buvo ad valorem antidempingo muitas, kurio dydis importuojamiems individualiai nurodytų eksportuojančių Rusijos gamintojų produktams buvo 24,1 %, o importuojamiems visų kitų Rusijos bendrovių produktams buvo nustatytas 35,8 % muitas. Galutinis antidempingo muitas, nustatytas grupei, kurios atžvilgiu atliekamas šis peržiūros tyrimas, – OAO TMK (toliau – TMK Group arba pareiškėjas), kurią sudaro OAO Volzhsky Pipe Plant, OAO Taganrog Metallurgical Works, OAO Sinarsky Pipe Plant ir OAO Seversky Tube Works, – buvo 35,8 %, t. y. kitoms bendrovėms nustatytas muitas.

               (2)

               Inicijavus tarpinę peržiūrą, kurios prašė TMK Group pagal pagrindinio reglamento 11 straipsnio 3 dalį (toliau – peržiūros tyrimas), Reglamentu (EB) Nr. 812/2008 (3) Taryba iš dalies pakeitė antidempingo muitą tam tikriems importuojamiems besiūliams vamzdžiams ir vamzdeliams iš geležies arba plieno, nustatydama TMK Group 27,2 % muito normą.

               (3)

               Po priemonių galiojimo termino peržiūros (toliau – priemonių galiojimo termino peržiūros tyrimas) Taryba Įgyvendinimo reglamentu (ES) Nr. 585/2012 (4) paliko galioti Reglamentu (EB) Nr. 954/2006 importuojamiems Rusijos ir Ukrainos kilmės besiūliams vamzdžiams ir vamzdeliams iš geležies arba plieno nustatytas priemones.

               (4)

               Taigi dabar galiojančios priemonės yra nustatytos Įgyvendinimo reglamentu (ES) Nr. 585/2012. TMK Group, kurią sudaro OAO Volzhsky Pipe Plant, OAO Taganrog Metallurgical Works, OAO Sinarsky Pipe Plant ir OAO Seversky Tube Works, taikomas 27,2 % antidempingo muitas.

         1.2.   Dalinės tarpinės peržiūros inicijavimas

               (5)

               2011 m. spalio 14 d. pranešimu Europos Sąjungos oficialiajame leidinyje (toliau – pranešimas apie inicijavimą) (5) Komisija paskelbė apie antidempingo priemonių, taikomų tam tikriems importuojamiems Rusijos kilmės besiūliams vamzdžiams ir vamzdeliams iš geležies arba plieno, dalinės tarpinės peržiūros inicijavimą pagal pagrindinio reglamento 11 straipsnio 3 dalį.

               (6)

               Peržiūra, kurią atliekant tirtas tik dempingas, inicijuota gavus pagrįstą prašymą, kurį pateikė TMK Group. Prašyme pareiškėjas pateikė prima facie įrodymų, kad nėra būtina toliau taikyti dabartinio lygio priemones ir taip kompensuoti dempingo daromą žalą.

         1.3.   Susijusios šalys

               (7)

               Komisija apie dalinės tarpinės peržiūros inicijavimą oficialiai pranešė pareiškėjui, eksportuojančios šalies valdžios institucijoms ir Sąjungos pramonei. Suinteresuotosioms šalims buvo suteikta galimybė per pranešime apie inicijavimą nustatytą terminą raštu pareikšti savo nuomonę ir pateikti prašymą išklausyti.

               (8)

               Norėdama gauti tyrimui reikalingos informacijos Komisija nusiuntė klausimyną pareiškėjui. Jis pateikė klausimyno atsakymus iki nurodyto termino.

               (9)

               Komisija rinko ir tikrino visą informaciją, kuri, jos nuomone, buvo reikalinga nustatant dempingo lygį. Pareiškėjo ir su juo susijusių prekybos bendrovių ZAO TMK Trade House (Maskva), TMK Warehouse Complex LLC (Lytkarinas), TMK Europe GmbH (Kelnas), TMK Italia s.r.l. (Lekas) ir TMK Global S.A. (Ženeva) patalpose buvo surengti tikrinamieji vizitai.

         1.4.   Peržiūros tiriamasis laikotarpis

               (10)

               Atliekant dempingo dydžio tyrimą nagrinėtas 2010 m. spalio 1 d.–2011 m. rugsėjo 30 d. laikotarpis (toliau – peržiūros tiriamasis laikotarpis arba PTL).

         2.   NAGRINĖJAMASIS PRODUKTAS IR PANAŠUS PRODUKTAS

   2.1.   Nagrinėjamasis produktas

               (11)

               Nagrinėjamasis produktas yra tas pats kaip ir apibrėžtasis Įgyvendinimo reglamente (ES) Nr. 585/2012, kuriuo nustatytos šiuo metu galiojančios priemonės – t. y. Rusijos kilmės apskrito skerspjūvio besiūliai vamzdžiai ir vamzdeliai iš geležies arba plieno, kurių išorinis skersmuo yra ne didesnis kaip 406,4 mm, o anglies ekvivalentas (CEV), remiantis Tarptautinio suvirinimo instituto (TSI) formule ir chemine analize (6), yra ne didesnis kaip 0,86, kurių KN kodai šiuo metu yra ex 7304 11 00, ex 7304 19 10, ex 7304 19 30, ex 7304 22 00, ex 7304 23 00, ex 7304 24 00, ex 7304 29 10, ex 7304 29 30, ex 7304 31 80, ex 7304 39 58, ex 7304 39 92, ex 7304 39 93, ex 7304 51 89, ex 7304 59 92 ir ex 7304 59 93 (toliau – nagrinėjamasis produktas arba BVV).

         2.2.   Panašus produktas

               (12)

               Kaip nustatyta pradiniame tyrime ir priemonių galiojimo termino peržiūros tyrime, atlikus dabartinį tyrimą patvirtinta, kad Rusijoje gaminamas ir į Sąjungą eksportuojamas produktas, Rusijoje gaminamas ir vidaus rinkoje parduodamas produktas ir Sąjungos gamintojų gaminamas ir Sąjungoje parduodamas produktas pasižymi tomis pačiomis pagrindinėmis fizinėmis bei techninėmis savybėmis ir turi tą pačią galutinio naudojimo paskirtį. Todėl šie produktai yra laikomi panašiais, kaip apibrėžta pagrindinio reglamento 1 straipsnio 4 dalyje.

         3.   DEMPINGAS

   3.1.   Importas dempingo kaina per PTL

   3.1.1.   Normalioji vertė

               (13)

               Pardavimas vidaus rinkoje buvo vykdomas per susijusias bendroves, ZAO TMK Trade House ir TMK Warehouse, kurios perpardavinėjo BVV nepriklausomiems pirkėjams Rusijoje.

               (14)

               Pagal pagrindinio reglamento 2 straipsnio 2 dalį pirmiausia nagrinėta, ar kiekvieno eksportuojančio gamintojo bendras panašaus produkto vidaus rinkoje nepriklausomiems pirkėjams parduotas kiekis buvo tipiškas, palyginti su jo bendru eksportui į Sąjungą parduotu kiekiu, t. y. ar bendras parduotas kiekis sudarė bent 5 % bendro nagrinėjamojo produkto eksportui į Sąjungą parduoto kiekio. Per tyrimą nustatyta, kad visų eksportuojančių gamintojų atveju pardavimas vidaus rinkoje buvo tipiškas.

               (15)

               Toliau nagrinėta, ar kiekvienos rūšies panašus produktas, kurį eksportuojantys gamintojai pardavė savo vidaus rinkoje, buvo pakankamai tipiškas, kaip apibrėžta pagrindinio reglamento 2 straipsnio 2 dalyje. Konkrečios rūšies produkto pardavimas vidaus rinkoje laikytas pakankamai tipišku, jeigu visas tos rūšies produkto, per PTL pareiškėjo parduoto vidaus rinkoje nepriklausomiems pirkėjams, kiekis sudarė ne mažiau nei 5 % viso eksportui į Sąjungą parduoto panašios rūšies produkto kiekio.

               (16)

               Pagal pagrindinio reglamento 2 straipsnio 4 dalį toliau nagrinėta, ar galima laikyti, kad kiekvienos rūšies produktas, kurio parduotas tipiškas kiekis, vidaus rinkoje buvo parduodamas įprastomis prekybos sąlygomis. Tai padaryta nustatant pelningo kiekvienos rūšies eksportuoto nagrinėjamojo produkto pardavimo vidaus rinkoje nepriklausomiems pirkėjams per PTL dalį.

               (17)

               Tų rūšių produkto, kurio kiekis, parduotas vidaus rinkoje didesnėmis už vieneto sąnaudas kainomis, buvo didesnis nei 80 %, o vidutinė svertinė tos rūšies produkto pardavimo kaina buvo ne mažesnė nei tos rūšies produkto vieneto gamybos sąnaudos, atveju normalioji vertė kiekvienai produkto rūšiai apskaičiuota pagal viso nagrinėjamosios rūšies produkto pardavimo faktinių vidaus rinkos kainų vidutinę svertinę kainą, neatsižvelgiant į tai, ar pardavimas buvo pelningas ar nepelningas.

               (18)

               Jeigu tam tikros rūšies produkto pelningai parduotas kiekis sudarė ne daugiau kaip 80 % viso tos rūšies produkto parduoto kiekio arba jeigu tos rūšies produkto vidutinė svertinė kaina buvo mažesnė už vieneto gamybos sąnaudas, normalioji vertė buvo nustatoma pagal faktinę vidaus rinkos kainą, kuri buvo apskaičiuota pagal tos rūšies produkto tik pelningo pardavimo vidaus rinkoje per PTL vidutinę svertinę kainą.

               (19)

               Netipiškų rūšių produkto (t. y. tų, kurių pardavimas vidaus rinkoje sudarė mažiau kaip 5 % pardavimo eksportui į Sąjungą arba kurių vidaus rinkoje iš viso nebuvo parduota) normalioji vertė buvo apskaičiuota pagal kiekvienos rūšies produkto gamybos sąnaudas, pridėjus pardavimo, bendrąsias ir administracines sąnaudas bei pelną. Jeigu produkto vidaus rinkoje buvo parduota, naudotas visų sandorių įprastomis prekybos sąlygomis vidaus rinkoje pelnas pagal nagrinėjamojo produkto rūšį. Jeigu produkto vidaus rinkoje neparduota, naudotas vidutinis pelnas.

               (20)

               Atsižvelgiant į gamybos sąnaudas, ypač energijos sąnaudas, buvo nagrinėjama, ar dujų kainos, kurias sumokėjo eksportuojantys gamintojai, tinkamai parodė dujų gamybos ir paskirstymo sąnaudas.

               (21)

               Nustatyta, kad vidaus dujų kaina, kurią mokėjo eksportuojantys gamintojai, sudarė maždaug trečdalį Rusijos gamtinių dujų eksporto kainos. Šiuo atžvilgiu visi turimi duomenys rodo, kad dujų kainos Rusijos vidaus rinkoje yra reguliuojamos ir gerokai mažesnės už gamtinių dujų kainas nereguliuojamose rinkose. Todėl, kadangi dujų sąnaudos nebuvo tinkamai parodytos eksportuojančių gamintojų apskaitoje, kaip numatyta pagrindinio reglamento 2 straipsnio 5 dalyje, jas reikėjo atitinkamai koreguoti. Atsižvelgiant į tai, kad nebuvo jokių pakankamai tipiškų neiškreiptų Rusijos vidaus rinkos dujų kainų, pagal 2 straipsnio 5 dalį buvo nuspręsta koreguoti remiantis informacija iš kitų tipiškų rinkų. Pakoreguota kaina buvo grindžiama vidutine Rusijos dujų kaina parduodant eksportui prie Vokietijos ir Čekijos sienos (Vaidhauze) ir pakoregavus taip, kad būtų parodytos paskirstymo vietoje sąnaudos. Kadangi Vaidhauzas yra pagrindinis Rusijos dujų pardavimo ES mazgas, jis yra didžiausia Rusijos dujų rinka, kurioje kainos pagrįstai atspindi sąnaudas, ir todėl jį galima laikyti tipiška rinka, kaip apibrėžta pagrindinio reglamento 2 straipsnio 5 dalyje.

               (22)

               Atskleidus faktus TMK Group tvirtino, kad dujų kainos koregavimas prieštaravo pagrindinio reglamento 2 straipsnio 5 daliai ir PPO Antidempingo susitarimo 2.2.1.1 punktui. Kaip minėta 21 konstatuojamojoje dalyje, buvo nustatyta, kad vidaus rinkos dujų kaina, kurią mokėjo TMK Group, sudarė maždaug trečdalį gamtinių dujų eksporto iš Rusijos kainos. Taigi, kadangi dujų sąnaudos nebuvo tinkamai atspindėtos eksportuojančių gamintojų apskaitoje, kaip nustatyta pagrindinio reglamento 2 straipsnio 5 dalyje, jos turėjo būti atitinkamai pakoreguotos. TMK Group teiginys laikytas nepagrįstu ir, nesant jokių įrodymų, buvo atmestas.

         3.1.2.   Eksporto kaina

               (23)

               Reikėtų pažymėti, kad TMK Group nepranešė apie kai kuriuos nagrinėjamojo produkto eksporto kiekius, nes manė, kad šie BVV nepatenka į tyrimo aprėptį. Produkto, tariamai nepatenkančio į produkto apibrėžtąją sritį, skerspjūvio pavyzdžiai prieš tolesnį apdorojimą ir po jo Komisijos tarnyboms buvo parodyti tikrinamųjų vizitų bendrovės patalpose metu, tačiau jų negalima laikyti įtikinamais įrodymais.

               (24)

               Išnagrinėjus klausimą, nuspręsta, kad šie BVV patenka į produkto apibrėžtąją sritį. Todėl apskaičiuojant dempingą atsižvelgta į atitinkamus eksporto sandorius.

               (25)

               2012 m. lapkričio 9 d. posėdyje, kuriam pirmininkavo bylas nagrinėjantis pareigūnas, TMK Group nurodė, kad ji ypač pageidauja išspręsti klasifikavimo klausimą, iškeltą informacijos atskleidimo dokumente, dėl kurio, jos nuomone, jos dempingo skirtumas padidėjo maždaug 13–14 %. TMK Group išreiškė nuostabą, kad šie produktai buvo pripažinti patenkančiais į tyrimo aprėptį, ir pakartojo, kad eksportuotas šių produktų kiekis nebuvo deklaruotas todėl, kad šie produktai buvo „ruošiniai“ (taip pat vadinami „tuščiaviduriais profiliais“), o ne vamzdžiai, ir todėl, jos nuomone, jie nepatenka į produkto apibrėžimo sritį. Be to, ji nurodė, kad iš tikrųjų Komisijos tarnybos tikrinamojo vizito metu labai trumpai nagrinėjo šį klausimą. Šiuo atžvilgiu reikėtų pažymėti, kad pati TMK Group viename 2012 m. rugpjūčio 31 d. pareiškime nurodė, kad „klausimas, ar „tuščiaviduriai profiliai“, kurių KN kodas yra 7304 59 10, turėtų būti įtraukiami į tyrimo aprėptį, buvo išsamiai išnagrinėtas tyrimo metu“. Iš tikrųjų ir Europos plieno vamzdžių gamintojų asociacija (toliau – ESTA), ir TMK Group keletu atvejų turėjo pakankamai galimybių pateikti pastabas dėl šio klausimo. Be to, reikėtų pažymėti, kad Komisijos tarnybos paprašė su TMK susijusių importuotojų užpildyti klausimyno priedą ir patikrino gautą informaciją tikrinamojo vizito bedrovės patalpose metu, kad surinktų visą reikalingą informaciją. Teiginys, kad Komisija labai „trumpai“ nagrinėjo šį klausimą tyrimo metu ir kad šie produktai buvo laikomi produkto apibrėžimo srities dalimi, buvo neteisingas ir todėl atmestas.

               (26)

                  TMK Group toliau nurodė, kad šio eksporto kiekio įtraukimas buvo neteisėtas ir nepagrįstas, nes Komisijos tarnybos neįrodė, kad vamzdžiai nebuvo „neapdoroti“, ir kad išvados, jog šie „ruošiniai“ buvo „pusiau užbaigti“ (arba apdoroti iš dalies), buvo nepagrįstos.

               (27)

               Pirma, primenama, kad produktai, kurių KN kodai yra 7304 39 10 ir 7304 59 10, yra besiūliai „vamzdžiai, vamzdeliai ir tuščiaviduriai profiliai“ iš geležies (išskyrus ketų) arba iš plieno, „neapdoroti, tiesūs ir vienodo storio sienelėmis, skirti naudoti vien tik kitos formos skerspjūvio ir kito sienelių storio vamzdelių gamyboje“. Subpozicijų 7304 39 10 ir 7304 59 10 paaiškinime nurodyta, kad jose „klasifikuojami besiūliai plieniniai vamzdžiai dažniausiai gaminami pramušimo ir karštojo valcavimo būdu arba pramušimo ir karštojo tempimo būdu; paprastai šie gaminiai vadinami „ruošiniais“. Šie gaminiai turi būti perdaryti kitų formų ir sienelių storio vamzdžiais su sumažintomis matmenų nuokrypomis. Šie vamzdžiai tiekiami su grubiai nupjautais galais ir pašalintomis atplaišomis, tačiau kitaip neapdoroti. Jų išorinis ir vidinis paviršiai yra šiurkštūs ir nuo jų nepašalintos nuodegos. Vamzdžiai nėra sutepti, apvilkti cinku ar dažyti“. Išnagrinėjus TMK Group ir ESTA išdėstytus argumetnus, daroma išvada, kad remiantis įvairiais dokumentais, surinktais tikrinamųjų vizitų bendrovės patalpose metu (pirkėjų užsakymais ir specifikacijomis, bendrovių tarpusavio sutartimis, susijusių importuotojų išduotomis sąskaitomis, standarto ISO 9809–1 aprašymu), šie vamzdžiai iš tikrųjų yra „pusiau užbaigti“ ta prasme, kad jie turi atitikti tam tikrus reikalavimus ir specifikacijas, pavyzdžiui, „aukščiausios kokybės SS karštuoju būdu užbaigti vamzdžiai balionams, iš geležies, tipas 34CrMo4, laikantis UNI EN 10083–1 ir DIN 1629, „atkaitinti, šiurkštaus paviršiaus“ ir „nugludinti galuose“, pirkimo užsakyme nurodytų matmenų“. Be to, kiti pirkėjo užsakyme ir specifikacijose išdėstyti reikalavimai, pavyzdžiui, „bandymas ultragarsu dėl galimų defektų, storio kontrolė, ovalios formos suteikimas ir tiesumas“, taip pat rodo, kad šie vamzdžiai, kitaip nei vadinamieji „ruošiniai“, yra toliau apdorojami.

               (28)

                  TMK Group teigė, kad savybės „atkaitinti, šiurkštaus paviršiaus“ ir „nugludinti galuose“ nėra atitinkamų KN kodų aprašymuose ir KN paaiškinime išvardyti kriterijai, pagal kuriuos nustatoma, ar vamzdis yra „neapdorotas“. Šiuo atžvilgiu reikia pažymėti, kad pozicijų aprašymuose ir atitinkamuose KN paaiškinimuose ne visuomet pateikiamas išsamus aprašomų produktų visų savybių sąrašas. Tokių šiuo atveju aptariamų produktų, kurie turi skirtingų rūšių prekių savybių, klasifikaciją lemia svarbiausios importuojamų prekių savybės. Todėl, nors ir pažymima, kad šios savybės nėra kriterijai, išvardyti atitinkamuose KN kodų aprašymuose ir KN paaiškinime, jos yra svarbios aplinkybės vertinant, ar tam tikros rūšies produktus galima laikyti „neapdorotais“, taigi patenkančiais į KN kodų 7304 39 10 ir 7304 59 10 apibrėžtį.

               (29)

                  TMK Group taip pat teigė, kad šie vamzdžiai nebuvo atkaitinti, nes jie nebuvo apdoroti karščiu, kaip nurodyta gamyklinio patikrinimo liudijimuose. Šiuo atžvilgiu reikėtų pažymėti, kad pirkėjo pirkimo specifikacijose pateikta prieštaringa informacija, nes jose minimas produkto apdorojimas karščiu. Nuoroda į šias pirkimo specifikacijas daroma kituose dokumentuose, pavyzdžiui, TMK Group pateiktoje gamintojo deklaracijoje ir prie TMK Group bei jos nesusijusio pirkėjo pasirašytų sutarčių pridėtose specifikacijose.

               (30)

               Be to, pastebėta, kad patikrinimo bendrovės patalpose metu TMK Group pateiktose pirmiau minėtose bendrovių tarpusavio sutartyse šie produktai iš pradžių buvo klasifikuojami pagal kitą KN kodą (pagal kurį taikomos priemonės) ir vėliau KN kodas buvo pakeistas į tokį, pagal kurį netaikomos priemonės (įskaitant per TL), nors remiantis turima informacija pirkėjų užsakymai ir produkto specifikacijos nepasikeitė. TMK Group tvirtino, kad šis KN kodo pakeitimas yra nereikšmingas, nes pagal taikomas klasifikavimo muitų tikslais taisykles svarbios yra objektyvios prekių savybės prekių importo į Sąjungą metu. Nors objektyvios prekių savybės prekių importo į Sąjungą metu yra svarbi aplinkybė, TMK Group nepaneigė, kad ji klasifikavo tam tikrų rūšių produktus taip, lyg jiems būtų taikomos priemonės, o vėliau pakeitė šią klasifikaciją, netgi nepasikeitus jokioms produkto specifikacijoms. Tai laikoma viena iš aplinkybių, kuriomis remiantis darytina išvada, kad nagrinėjamų rūšių produktai patenka į tyrimo aprėptį.

               (31)

               Taip pat pažymėta, kad nesusijusio pirkėjo pirkimo specifikacijose buvo aiškiai nurodyti „pusiau užbaigti“ produktai, o ne „ruošiniai“ ar „tuščiaviduriai profiliai“. Šiuo klausimu TMK tvirtino, kad klasifikuojant muitų tikslais visiškai nesvarbu, kaip pirkėjas apibūdina produktą. Atsakant į tai, reikia konstatuoti, kad pirkėjo pateiktas produkto aprašymas turi tam tikros reikšmės ta prasme, kad pirkėjas užsakymo metu neabejotinai žino produkto reikalavimus. Todėl teiginys, kad pirkėjo pateiktas aprašymas yra „visiškai nereikšmingas“, yra abejotinas.

               (32)

               Galiausiai pusiau užbaigti besiūliai vamzdžiai iš geležies, gaminami apdorojant karščiu ir perkami tokiems balionams gaminti, turi atitinkti labai išsamius techninius, kokybės ir matmenų reikalavimus. Šios savybės akivaizdžiai neatitinka KN kodų 7304 39 10 ir 7304 59 10 paaiškinimuose minėtos „neapdoroto“ produkto sąvokos ir todėl TMK Group pastabos dėl Komisijos tariamai neteisingo sąvokos „neapdorotas“ aiškinimo turėjo būti atmestos.

               (33)

               Priešingai keliems ankstesniems teiginiams, TMK Group taip pat tvirtino, kad šie nesusijusiam pirkėjui parduoti produktai nebuvo skirti vien tai pačiai paskirčiai, t. y. balionų gamybai, - juos taip pat galima perdaryti į vadinamuosius „precizinius vamdzdžius“. Grupė nurodė, kad nesusijęs pirkėjas pirmiausia perdaro ruošinius į šalto valcavimo vamzdžius (ar precizinius vamzdžius), kurie tuomet perdaromi į dujų balionus. Reikėtų pažymėti, kad tai ne tik prieštarauja ankstesniems TMK Group teiginiams ir tikrinamųjų vizitų metu surinktuose dokumentuose pateiktai informacijai. Nepaisant to, kas pirmiau išdėstyta, reikėtų pažymėti, kad šis papildomas teiginys buvo naujas, pateiktas vėlai ir nepagrįstas įrodymais. Be to, grupė pateikė įrodymų, kurie tariamai rodė, kad nesusijęs pirkėjas taip pat prekiavo preciziniais vamzdžiais. Nors ir atkreipiant dėmesį į tai, jog įrodymai pateikti pačioje tyrimo pabaigoje, taip pat pažymėta, kad įrodymai buvo susiję su laikotarpiu gerokai po PTL pabaigos ir kad dokumentai buvo susiję su bet kurios rūšies (ar profilio) šaltojo valcavimo produktų (vamzdžių) galimu pardavimu. Todėl šie argumentai buvo atmesti.

               (34)

               Eksportuojantys gamintojai didžiąją dalį nagrinėjamojo produkto eksportavo į Sąjungą nepriklausomiems Sąjungos pirkėjams per dvi susijusias prekybos bendroves, t. y. TMK Europe GmbH Vokietijoje ir TMK Italia s.r.l. Italijoje. Šio eksporto į Bendriją kaina nustatyta remiantis faktiškai sumokėtomis ar mokėtinomis kainomis pagal pagrindinio reglamento 2 straipsnio 9 dalį, t. y. remiantis susijusiai bendrovei per PTL pirmojo nepriklausomo pirkėjo Sąjungoje faktiškai sumokėtomis arba mokėtinomis perpardavimo kainomis, pakoreguotomis atsižvelgiant į visas nuo importo iki perpardavimo patirtas sąnaudas bei pelną.

               (35)

               Nedideli kiekiai buvo tiesiogiai eksportuojami nepriklausomiems pirkėjams Sąjungoje. Todėl eksporto kaina už šiuos kiekius nustatyta pagal pagrindinio reglamento 2 straipsnio 8 dalį, remiantis faktiškai sumokėtomis arba mokėtinomis eksporto kainomis.

         3.1.3.   Palyginimas

               (36)

               Eksportuojančių gamintojų normalioji vertė ir eksporto kaina buvo lyginamos remiantis gamintojo kainomis EXW sąlygomis. Siekiant užtikrinti teisingą normaliosios vertės ir eksporto kainos palyginimą, pagal pagrindinio reglamento 2 straipsnio 10 dalį koreguojant deramai atsižvelgta į skirtumus, turinčius poveikio kainoms ir kainų palyginamumui. Tuo remiantis koreguojant atsižvelgta į pakavimo, transporto sąnaudas, kredito išlaidas ir antidempingo muitus.

               (37)

                  TMK Group prašė atsižvelgti į kai kurias charakteristikas, susijusias su plieno rūšimi, sriegių tipu ir BVV padengimu, siekiant užtikrinti teisingą vidaus rinkoje ir eksportui parduodamų BVV palyginimą.

               (38)

               Europos Sąjungos besiūlių plieno vamzdžių pramonės apsaugos komitetas (angl. Defence Committee of the Seamless Steel Tubes Industry of the European Union) nurodė, kad bet koks prašymas keisti produktų apibrėžtis arba pradiniame tyrime ar vėlesnėje peržiūroje naudotus metodus pažeidžia pagrindinio reglamento 11 straipsnio 9 dalį ir turėtų būti netenkinamas.

               (39)

               Šiuo atžvilgiu atlikus tyrimą nustatyta, kad TMK Group prašymas nebuvo susijęs su produkto apibrėžtimi ir leido nustatyti papildomas charakteristikas, o tai užtikrino teisingą tokias pačias savybes turinčių BVV palyginimą. Be to, buvo nustatyta, kad šios papildomos charakteristikos turėjo įtakos kainoms ir jų palyginamumui.

               (40)

               Tuo remiantis nuspręsta, kad prašymas pagrįstas, ir į minėtas charakteristikas buvo atsižvelgta.

               (41)

                  TMK Group teigė, kad remiantis pagrindinio reglamento 11 straipsnio 10 dalimi pagal DDP („pristatyta, muitas sumokėtas“) sandorius sumokėti muitai neturėtų būti išskaičiuojami nustatant eksporto kainą. Ji teigia, kad, palyginti su paskutiniu 12 mėnesių laikotarpiu iki antidempingo muitų TMK į Sąjungą eksportuojamiems BVV nustatymo (nuo 2005 m. liepos 1 d. iki 2006 m. birželio 30 d. arba ataskaitinis laikotarpis), muitas buvo tinkamai atspindėtas per PTL galiojusiose kainose ir tolesnio pardavimo Sąjungoje kainose.

               (42)

               Šiuo atžvilgiu nustatyta, kad DDP kainos, taikomos pirmiems nesusijusiems pirkėjams, nepadengė sąnaudų, jau nekalbant apie antidempingo muitus; t. y. šie sandoriai iš esmės buvo nuostolingi. Be to, pažymima, kad, nors panašių produktų kainos nuo ataskaitinio laikotarpio pakilo maždaug 30 %, žaliavų kainos, kurios sudaro vidutiniškai daugiau kaip 50 % gamybos sąnaudų, pakilo daugiau nei 70 % per tą patį laikotarpį. Remiantis tuo, kas išdėstyta, daroma išvada, jog nepateikta įtikinamų įrodymų, kad muitas tinkamai atspindėtas tolesnio pardavimo kainose.

               (43)

               Be to, pažymima, kad, net jei būtų pripažįstama, kad muitas atspindėtas tolesnio pardavimo kainose (quod non), pagrindinio reglamento 11 straipsnio 10 dalyje reikalaujama, kad muitą atspindėtų ir perpardavimo, ir tolesnio pardavimo kainos.

               (44)

               Atskleidus faktus TMK Group toliau prieštaravo muitų išskaičiavimui iš eksporto kainų ir teigė, kad atlikus dujų sąnaudų koregavimą gauti nuostoliai, kurie, jos nuomone, neabejotinai buvo nedideli, nepateikdama jokių kitų įrodymų. TMK Group palaikė savo poziciją, kad teiginys, jog eksporto kainos EXW sąlygomis turėtų būti didesnės už gamybos sąnaudas, yra teisiškai klaidingas, ir pakartojo, kad vienintelis nagrinėtinas kriterijus buvo tai, ar sumokėti antidempingo muitai buvo tinkamai atspindėti perpardavimo kainoje, kurią taikė su ja nesusiję pirkėjai, pirkę DDP sąlygomis. Tačiau, kadangi pirmiesiems nesusijusiems pirkėjams taikytos DDP kainos nepadengė sąnaudų, jau nekalbant apie antidempingo muitus, netgi neatlikus dujų sąnaudų koregavimo ir atsižvelgiant į tai, jog žaliavų kaina, sudaranti vidutiniškai daugiau nei 50 % gamybos sąnaudų, per tą patį laikotarpį, kaip minėta 42 konstatuojamojoje dalyje, padidėjo daugiau nei 70 %, daroma išvada, kad TMK Group nepateikė įtikinamų įrodymų, kad muitas buvo tinkamai atspindėtas taikomose kainose ar tolesnio pardavimo kainose.

               (45)

               Remiantis tuo, kas išdėstyta pirmiau, šis argumentas turėjo būti atmestas.

         3.1.4.   Dempingo skirtumas

               (46)

               Pagal pagrindinio reglamento 2 straipsnio 11 ir 12 dalis kiekvieno iš eksportuojančių gamintojų atveju atskirai lyginta vidutinė svertinė normalioji vertė su kiekvienos rūšies produkto vidutine svertine eksporto kaina remiantis gamintojo kaina EXW sąlygomis. TMK Group nustatytas vienas bendras dempingo skirtumas, apskaičiavus vidutinį svertinį dempingo dydį eksportuojantiems gamintojams, priklausantiems TMK Group.

               (47)

               Tuo remiantis dempingo skirtumas, išreikštas CIF kainos Sąjungos pasienyje prieš sumokant muitą procentine dalimi, buvo 29,6 %. Atskleidus faktus TMK Group nurodė kelias korektūros klaidas dviejų iš jos gamybos įmonių dempingo skaičiavimuose. Šios korektūros klaidos buvo ištaisytos ir, vietoje 29,6 %, TMK Group nustatytas 28,7 % vidutinis svertinis dempingo skirtumas.

               (48)

               Pažymima, kad šis dempingo skirtumas, priešingai nei rodo peržiūros prašyme pateikti prima facie įrodymai, yra didesnis už galiojantį muitą, taikomą importuojamiems TMK Group produktams. Padidėjimą lemia keli veiksniai: pirma, peržiūros prašyme pateikti įrodymai susiję tik su kai kuriais vieno iš trijų eksportuojančių gamintojų sandoriais. Nustatyta, kad kai kurie iš šių sandorių nebuvo susiję su nagrinėjamuoju produktu. Antra, kaip minėta 23 konstatuojamojoje dalyje, atliekant tyrimą grupė nepranešė apie kai kuriuos nagrinėjamojo produkto eksporto sandorius. Galiausiai grupės prašymas dėl muito pripažinimo sąnaudomis (žr. 41–45 konstatuojamąsias dalis) buvo atmestas. Šios aplinkybės, kartu su kitomis vykdant tyrimą patikrintomis aplinkybėmis, lėmė dempingo skirtumo padidėjimą.

         4.   ILGALAIKIS PASIKEITUSIŲ APLINKYBIŲ POBŪDIS

               (49)

               Remiantis pagrindinio reglamento 11 straipsnio 3 dalimi buvo nagrinėjama, ar su dempingu susijusių aplinkybių pokytis gali būti pagrįstai laikomas ilgalaikiu.

               (50)

                  TMK Group savo peržiūros prašyme nurodė, kad pakito aplinkybės ir pokytis yra ilgalaikis, nes ji padarė reikšmingų vidinės struktūros pakeitimų ir esminių gamybos įrangos pagerinimų, kurie tiesiogiai paveikė jos sąnaudų struktūrą.

               (51)

               Atlikus tyrimą nustatyta, kad TMK Group iš tikrųjų padarė didelių investicijų, dėl kurių padidėjo efektyvumas ir pajėgumai. Tačiau, atsižvelgiant į žaliavų kainas ir produktų pridėtinės vertės augimą, negalima nustatyti gamybos sąnaudų sumažėjimo. Nuspręsta, kad pagerinimai, nurodyti 50 konstatuojamojoje dalyje, buvo struktūrinio pobūdžio ir neturėtų keistis artimiausioje ateityje.

               (52)

               Be to, išnagrinėta eksporto į ES nepriklausančias šalis per PTL ir eksporto į ES po PTL kainų raida. Nustatyta, kad identiški produktai į ES nepriklausančias šalis buvo eksportuojami panašiomis kainomis, kaip ir eksportui į ES tuo pačiu laikotarpiu parduodami produktai. Kalbant apie laikotarpį po PTL, nustatyta, kad kainos buvo šiek tiek didesnės nei per PTL ir tai atitiko kainų lygio tarptautiniu mastu raidą. Nebuvo požymių, kad eksporto kainos artimoje ateityje galėtų smarkiai kisti.

         5.   ANTIDEMPINGO PRIEMONIŲ DALINIS PAKEITIMAS

               (53)

               Atsižvelgiant į tyrimo rezultatus manoma, kad iš TMK Group importuojamam nagrinėjamajam produktui taikytina antidempingo muito norma gali būti pagrįstai pakeista į 28,7 %. Iš dalies pakeistas antidempingo muitas turėtų būti lygus nustatytam dempingo skirtumui, nes jis yra mažesnis už pirminiame tyrime nustatytą žalos skirtumą.

               (54)

               Suinteresuotosioms šalims buvo pranešta apie esminius faktus ir aplinkybes, kuriais remiantis buvo ketinama siūlyti iš dalies keisti Įgyvendinimo reglamentą (ES) Nr. 585/2012, ir joms buvo suteikta galimybė pareikšti pastabas,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 585/2012 1 straipsnio 2 dalies lentelėje esantis OAO Volzhsky Pipe Plant,

      OAO Taganrog Metallurgical Works, OAO Sinarsky Pipe Plant ir OAO Seversky Tube Works skirtas įrašas pakeičiamas taip:

                     „OAO Volzhsky Pipe Plant, OAO Taganrog Metallurgical Works,

                     OAO Sinarsky Pipe Plant ir OAO Seversky Tube Works

                  28,7 %

                  A859“

   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. gruodžio 21 d.

            Tarybos vardu

            Pirmininkas

         A. D. MAVROYIANNIS

      (1)  OL L 343, 2009 12 22, p. 51.

      (2)  OL L 175, 2006 6 29, p. 4.

      (3)  OL L 220, 2008 8 15, p. 1.

      (4)  OL L 174, 2012 7 4, p. 5.

      (5)  OL C 303, 2011 10 14, p. 11.

      (6)  Anglies ekvivalentas nustatomas pagal Tarptautinio suvirinimo instituto (TSI) paskelbtą Techninę ataskaitą, 1967 m., TSI dok. IX-555–67.


title: 2017 m. gegužės 29 d. Komisijos įgyvendinimo reglamentas (ES) 2017/914, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
30.5.2017

               LT

               Europos Sąjungos oficialusis leidinys

               L 139/36

         KOMISIJOS ĮGYVENDINIMO REGLAMENTAS (ES) 2017/914
   2017 m. gegužės 29 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. gegužės 29 d.

            Komisijos vardu

            Pirmininko pavedimu

         Jerzy PLEWA

            Generalinis direktorius

            Žemės ūkio ir kaimo plėtros generalinis direktoratas

      (1)  OL L 347, 2013 12 20, p. 671.

      (2)  OL L 157, 2011 6 15, p. 1.

      PRIEDAS

         Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  MA

                  115,8

                  TR

                  67,0

                  ZZ

                  91,4

                  0707 00 05

                  TR

                  84,9

                  ZZ

                  84,9

                  0709 93 10

                  TR

                  129,3

                  ZZ

                  129,3

                  0805 10 22 , 0805 10 24 , 0805 10 28

                  EG

                  67,6

                  MA

                  55,3

                  TR

                  48,9

                  ZA

                  99,2

                  ZZ

                  67,8

                  0805 50 10

                  AR

                  116,2

                  TR

                  123,7

                  ZA

                  150,8

                  ZZ

                  130,2

                  0808 10 80

                  AR

                  100,8

                  BR

                  113,7

                  CL

                  128,0

                  CN

                  145,5

                  NZ

                  152,5

                  US

                  110,3

                  ZA

                  105,8

                  ZZ

                  122,4

                  0809 29 00

                  TR

                  367,5

                  ZZ

                  367,5

         (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7). Kodas „ZZ“ atitinka „kitas šalis“.


title: 2012 m. vasario 20 d. Komisijos įgyvendinimo reglamentas (ES) Nr. 148/2012, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas ( New Season Comber Potatoes / Comber Parlies (SGN))

text:
21.2.2012

               LT

               Europos Sąjungos oficialusis leidinys

               L 48/9

         KOMISIJOS ĮGYVENDINIMO REGLAMENTAS (ES) Nr. 148/2012
   2012 m. vasario 20 d.
   kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas (New Season Comber Potatoes / Comber Parlies (SGN))
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. kovo 20 d. Tarybos reglamentą (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (1), ypač į jo 7 straipsnio 4 dalies pirmą pastraipą,
   kadangi:

               (1)

               remiantis Reglamento (EB) Nr. 510/2006 6 straipsnio 2 dalies pirma pastraipa, Jungtinės Karalystės paraiška įregistruoti pavadinimą New Season Comber Potatoes / Comber Parlies paskelbta Europos Sąjungos oficialiajame leidinyje
                   (2);

               (2)

               prieštaravimo pareiškimų pagal Reglamento (EB) Nr. 510/2006 7 straipsnį Komisija negavo, todėl šis pavadinimas turi būti įregistruotas,

         PRIĖMĖ ŠĮ REGLAMENTĄ:
   1 straipsnis
   Šio reglamento priede nurodytas pavadinimas įregistruojamas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. vasario 20 d.

            Komisijos vardu Pirmininko pavedimu

         Dacian CIOLOȘ

            Komisijos narys

      (1)  OL L 93, 2006 3 31, p. 12.

      (2)  OL C 144, 2011 5 14, p. 32.

      PRIEDAS
      Sutarties I priede išvardyti žmonėms vartoti skirti žemės ūkio produktai:

         1.6 klasė.   Švieži ar perdirbti vaisiai, daržovės ir grūdai

      JUNGTINĖ KARALYSTĖ

         New Season Comber Potatoes / Comber Parlies (SGN)


title: 2013 m. birželio 14 d. Komisijos įgyvendinimo reglamentas (ES) Nr. 556/2013, kuriuo dėl tam tikrų gyvūninių produktų vežimo tranzitu iš Bosnijos ir Hercegovinos iš dalies keičiami reglamentai (EB) Nr. 798/2008, (ES) Nr. 206/2010, (ES) Nr. 605/2010 ir (ES) Nr. 28/2012  Tekstas svarbus EEE

text:
18.6.2013

               LT

               Europos Sąjungos oficialusis leidinys

               L 164/13

         KOMISIJOS ĮGYVENDINIMO REGLAMENTAS (ES) Nr. 556/2013
   2013 m. birželio 14 d.
   kuriuo dėl tam tikrų gyvūninių produktų vežimo tranzitu iš Bosnijos ir Hercegovinos iš dalies keičiami reglamentai (EB) Nr. 798/2008, (ES) Nr. 206/2010, (ES) Nr. 605/2010 ir (ES) Nr. 28/2012
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. gruodžio 16 d. Tarybos direktyvą 2002/99/EB, nustatančią gyvūnų sveikatos taisykles, reglamentuojančias žmonėms skirtų gyvūninių produktų gamybą, perdirbimą, paskirstymą ir importą (1), ypač į jos 8 straipsnio 5 dalies trečią įtrauką, 9 straipsnio 2 dalies b punktą ir 9 straipsnio 4 dalies c punktą,
   kadangi:

               (1)

               Komisijos reglamente (EB) Nr. 798/2008 (2) nustatytas trečiųjų šalių, teritorijų, zonų ar skyrių, iš kurių galima importuoti į Sąjungą ir vežti tranzitu per Sąjungą naminius paukščius ir naminių paukščių produktus, sąrašas ir veterinarijos sertifikatų reikalavimai;

               (2)

               Komisijos Reglamente (ES) Nr. 206/2010 (3) nustatyti trečiųjų šalių, teritorijų arba jų dalių, iš kurių į Sąjungą leidžiama įvežti tam tikrus gyvūnus ir šviežią mėsą, sąrašai ir veterinarijos sertifikatų reikalavimai;

               (3)

               Komisijos Reglamente (ES) Nr. 605/2010 (4) nustatytos gyvūnų sveikatos, visuomenės sveikatos ir veterinarinio sertifikavimo sąlygos, taikomos įvežant į Sąjungą žalią pieną ir pieno gaminius, skirtus vartoti žmonėms;

               (4)

               Komisijos Reglamente (ES) Nr. 28/2012 (5) nustatyti tam tikrų į Sąjungą importuojamų arba per ją vežamų sudėtinių produktų sertifikavimo reikalavimai;

               (5)

               būtina nustatyti specialias naminių paukščių produktų, šviežios mėsos, žalio pieno ir pieno produktų ir tam tikrų sudėtinių produktų siuntų vežimo tranzitu per Sąjungą į trečiąsias šalis iš Bosnijos ir Hercegovinos sąlygas dėl geografinės padėties ir dėl būtinybės išlaikyti prieigą prie Kroatijos Pločės uosto po Kroatijos įstojimo į Sąjungą;

               (6)

               Komisijos sprendimu 2009/821/EB (6) sudarytas patvirtintų pasienio kontrolės postų sąrašas, nustatytos tam tikros patikrinimų, kuriuos atlieka Komisijos veterinarijos ekspertai, taisyklės ir patvirtinti TRACES veterinarijos padaliniai. Kadangi reglamentuose (EB) Nr. 798/2008, (ES) Nr. 206/2010, (ES) Nr. 605/2010 ir (ES) Nr. 28/2012 nurodytų siuntų vežimo tranzitu per Sąjungą į trečiąsias šalis iš Bosnijos ir Hercegovinos tvarka gali būti veiksminga tik naudojantis Kroatijos Nova Selos ir Pločės pasienio kontrolės postais, būtina įtraukti šiuos pasienio kontrolės postus į Sprendimo 2009/821/EB I priedo sąrašą, kai tik bus įvykdytos jų patvirtinimui būtinos techninės sąlygos;

               (7)

               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 798/2008 pakeitimai
   Į Reglamentą (EB) Nr. 798/2008 įterpiamas toks 18a straipsnis:

      „18a straipsnis
      Leidžianti nukrypti nuostata dėl siuntų iš Bosnijos ir Hercegovinos, skirtų trečiosioms šalims, vežimo tranzitu per Kroatiją
      1.   Nukrypstant nuo 4 straipsnio 4 dalies, leidžiama tiesiogiai tranzitu keliais tarp Nova Selos pasienio kontrolės posto ir Pločės pasienio kontrolės posto vežti naminių paukščių, Ratitae genties paukščių ir laukinių medžiojamųjų paukščių mėsos, smulkintos mėsos, mechaniškai atskirtos mėsos, kiaušinių ir kiaušinių gaminių bei nurodytais patogenais neužkrėstų kiaušinių siuntas iš Bosnijos ir Hercegovinos, skirtas trečiosioms šalims, jeigu:

                  a)

                  valstybinis veterinarijos gydytojas įvežimo pasienio kontrolės poste užplombuoja siuntą serijiniu numeriu pažymėta plomba;

                  b)

                  valstybinis veterinarijos gydytojas įvežimo pasienio kontrolės poste ant prie siuntos pridedamų ir Direktyvos 97/78/EB 7 straipsnyje nurodytų dokumentų kiekvieno puslapio uždeda spaudą „TIK VEŽTI TRANZITU Į TREČIĄSIAS ŠALIS PER ES“;

                  c)

                  laikomasi Direktyvos 97/78/EB 11 straipsnyje nustatytų procedūrinių reikalavimų;

                  d)

                  įvežimo pasienio kontrolės posto valstybinis veterinarijos gydytojas bendrajame veterinariniame įvežimo dokumente, nurodytame Komisijos reglamento (EB) Nr. 136/2004 (7) 2 straipsnio 1 dalyje, patvirtina, kad siunta tinkama vežti tranzitu.

            2.   Sąjungoje neleidžiama iškrauti arba sandėliuoti tokių siuntų, kaip apibrėžta Direktyvos 97/78/EB 12 straipsnio 4 dalyje arba 13 straipsnyje.
      3.   Kompetentinga institucija reguliariai atlieka patikrinimus, siekdama užtikrinti, kad iš Sąjungos išvežamų ir į Sąjungą įvežamų siuntų skaičius ir produktų kiekis sutaptų.

   2 straipsnis
   Reglamento (ES) Nr. 206/2010 pakeitimai
   Į Reglamentą (ES) Nr. 206/2010 įterpiamas toks 17a straipsnis:

      „17a straipsnis
      Leidžianti nukrypti nuostata dėl siuntų iš Bosnijos ir Hercegovinos, skirtų trečiosioms šalims, vežimo tranzitu per Kroatiją
      1.   Nukrypstant nuo 16 straipsnio, siuntas iš Bosnijos ir Hercegovinos, skirtas trečiosioms šalims, leidžiama tiesiogiai vežti tranzitu per Sąjungą keliais tarp Nova Selos pasienio kontrolės posto ir Pločės pasienio kontrolės posto, jei tenkinamos šios sąlygos:

                  a)

                  valstybinis veterinarijos gydytojas įvežimo pasienio kontrolės poste užplombuoja siuntą serijiniu numeriu pažymėta plomba;

                  b)

                  valstybinis veterinarijos gydytojas įvežimo pasienio kontrolės poste ant kiekvieno siuntos lydimųjų dokumentų, nurodytų Direktyvos 97/78/EB 7 straipsnyje, puslapio uždeda spaudą „TIK VEŽTI TRANZITU Į TREČIĄSIAS ŠALIS PER ES“;

                  c)

                  laikomasi Direktyvos 97/78/EB 11 straipsnyje nustatytų procedūrinių reikalavimų;

                  d)

                  įvežimo pasienio kontrolės posto valstybinis veterinarijos gydytojas bendrajame veterinariniame įvežimo dokumente, nurodytame Reglamento (EB) Nr. 136/2004 2 straipsnio 1 dalyje, patvirtina, kad siunta tinkama vežti tranzitu.

            2.   Sąjungos teritorijoje neleidžiama iškrauti arba sandėliuoti tokių siuntų, kaip apibrėžta Direktyvos 97/78/EB 12 straipsnio 4 dalyje arba 13 straipsnyje.
      3.   Kompetentinga institucija reguliariai atlieka patikrinimus, siekdama užtikrinti, kad iš Sąjungos išvežamų ir į Sąjungą įvežamų siuntų skaičius ir produktų kiekis sutaptų.“

   3 straipsnis
   Reglamento (ES) Nr. 605/2010 pakeitimai
   Į Reglamentą (ES) Nr. 605/2010 įterpiamas toks 7a straipsnis:

      „7a straipsnis
      Leidžianti nukrypti nuostata dėl siuntų iš Bosnijos ir Hercegovinos, skirtų trečiosioms šalims, vežimo tranzitu per Kroatiją
      1.   Nukrypstant nuo 6 straipsnio, siuntas iš Bosnijos ir Hercegovinos, skirtas trečiosioms šalims, leidžiama tiesiogiai vežti tranzitu per Sąjungą keliais tarp Nova Selos pasienio kontrolės posto ir Pločės pasienio kontrolės posto, jei tenkinamos šios sąlygos:

                  a)

                  valstybinis veterinarijos gydytojas įvežimo pasienio kontrolės poste užplombuoja siuntą serijiniu numeriu pažymėta plomba;

                  b)

                  valstybinis veterinarijos gydytojas įvežimo pasienio kontrolės poste ant kiekvieno siuntos lydimųjų dokumentų, nurodytų Direktyvos 97/78/EB 7 straipsnyje, puslapio uždeda spaudą „TIK VEŽTI TRANZITU Į TREČIĄSIAS ŠALIS PER ES“;

                  c)

                  laikomasi Direktyvos 97/78/EB 11 straipsnyje nustatytų procedūrinių reikalavimų;

                  d)

                  įvežimo pasienio kontrolės posto valstybinis veterinarijos gydytojas bendrajame veterinariniame įvežimo dokumente, nurodytame Reglamento (EB) Nr. 136/2004 2 straipsnio 1 dalyje, patvirtina, kad siunta tinkama vežti tranzitu.

            2.   Sąjungos teritorijoje neleidžiama iškrauti arba sandėliuoti tokių siuntų, kaip apibrėžta Direktyvos 97/78/EB 12 straipsnio 4 dalyje arba 13 straipsnyje.
      3.   Kompetentinga institucija reguliariai atlieka patikrinimus, siekdama užtikrinti, kad iš Sąjungos išvežamų ir į Sąjungą įvežamų siuntų skaičius ir produktų kiekis sutaptų.“

   4 straipsnis
   Reglamento (ES) Nr. 28/2012 pakeitimai
   Į Reglamentą (ES) Nr. 28/2012 įterpiamas toks 5a straipsnis:

      „5a straipsnis
      Leidžianti nukrypti nuostata dėl siuntų iš Bosnijos ir Hercegovinos, skirtų trečiosioms šalims, vežimo tranzitu per Kroatiją
      1.   Nukrypstant nuo 4 straipsnio, 3 straipsnyje nurodytų sudėtinių produktų siuntas iš Bosnijos ir Hercegovinos, skirtas trečiosioms šalims, leidžiama tiesiogiai vežti tranzitu per Sąjungą keliais tarp Nova Selos pasienio kontrolės posto ir Pločės pasienio kontrolės posto, jeigu tenkinamos šios sąlygos:

                  a)

                  įvežimo į Sąjungą pasienio kontrolės poste valstybinis veterinarijos gydytojas siuntą užplombuoja serijiniu numeriu pažymėta plomba;

                  b)

                  valstybinis veterinarijos gydytojas įvežimo pasienio kontrolės poste ant kiekvieno siuntos lydimųjų dokumentų, nurodytų Direktyvos 97/78/EB 7 straipsnyje, puslapio uždeda spaudą „TIK VEŽTI TRANZITU Į TREČIĄSIAS ŠALIS PER ES“;

                  c)

                  laikomasi Direktyvos 97/78/EB 11 straipsnyje nustatytų procedūrinių reikalavimų;

                  d)

                  įvežimo pasienio kontrolės posto valstybinis veterinarijos gydytojas bendrajame veterinariniame įvežimo dokumente, nurodytame Reglamento (EB) Nr. 136/2004 2 straipsnio 1 dalyje, patvirtina, kad siunta tinkama vežti tranzitu.

            2.   Sąjungoje neleidžiama iškrauti arba sandėliuoti tokių siuntų, kaip apibrėžta Direktyvos 97/78/EB 12 straipsnio 4 dalyje arba 13 straipsnyje.
      3.   Kompetentinga institucija reguliariai atlieka patikrinimus, siekdama užtikrinti, kad iš Sąjungos išvežamų ir į Sąjungą įvežamų siuntų skaičius ir produktų kiekis sutaptų.“

   5 straipsnis
   Įsigaliojimas ir taikymas
   Šis reglamentas įsigalioja įsigaliojus Kroatijos stojimo sutarčiai, jos įsigaliojimo dieną.
   Jis taikomas nuo Sprendimo 2009/821/EB pakeitimų, kuriais į I priedą įtraukiami Nova Selos ir Pločės įrašai, taikymo dienos.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. birželio 14 d.

            Komisijos vardu

            Pirmininkas

         José Manuel BARROSO

      (1)  OL L 18, 2003 1 23, p. 11.

      (2)  OL L 226, 2008 8 23, p. 1.

      (3)  OL L 73, 2010 3 20, p. 1.

      (4)  OL L 175, 2010 7 10, p. 1.

      (5)  OL L 12, 2012 1 14, p. 1.

      (6)  OL L 296, 2009 11 12, p. 1.

      (7)  OL L 21, 2004 1 28, p. 11.“


title: 2014 m. balandžio 9 d. Komisijos įgyvendinimo reglamentas (ES) Nr. 363/2014, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
10.4.2014

               LT

               Europos Sąjungos oficialusis leidinys

               L 107/57

         KOMISIJOS ĮGYVENDINIMO REGLAMENTAS (ES) Nr. 363/2014
   2014 m. balandžio 9 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. balandžio 9 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  MA

                  62,4

                  TN

                  100,0

                  TR

                  130,0

                  ZZ

                  97,5

                  0707 00 05

                  EG

                  170,1

                  MA

                  44,0

                  TR

                  126,8

                  ZZ

                  113,6

                  0709 93 10

                  MA

                  39,8

                  TR

                  85,7

                  ZZ

                  62,8

                  0805 10 20

                  EG

                  49,3

                  IL

                  68,0

                  MA

                  52,3

                  TN

                  50,1

                  TR

                  60,1

                  ZZ

                  56,0

                  0805 50 10

                  MA

                  63,6

                  TR

                  63,1

                  ZZ

                  63,4

                  0808 10 80

                  AR

                  84,7

                  BR

                  103,6

                  CL

                  102,5

                  CN

                  77,1

                  MK

                  23,1

                  NZ

                  140,3

                  US

                  174,6

                  ZA

                  108,1

                  ZZ

                  101,8

                  0808 30 90

                  AR

                  105,3

                  CL

                  157,3

                  CN

                  81,0

                  ZA

                  103,6

                  ZZ

                  111,8

         (1)  Šalių nomenklatūra nustatyta Komisijos reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.